Denominación d'Orichen Protechida Ailés

A Denominación d'Orichen Protechida Ailés ye una denominación d'orichen protechida aragonesa pa vin de pago, vins que garantizan a procedencia d'as ugas d'una zona cheografica con unas caracteristicas edaficas especificas, cheneraus en unas parcelas especificas d'o municipio de Mezalocha, en o Campo de Carinyena. Ye rechistrada como denominación d'orichen dende l'anyo 2011.

 Oríchens 
Nombrada dende 1165, a finca d'Ailés fa parti d'una antiga sinyoría que perteneixió a la Orden de Cistels y a importants sinyors aragoneses como Pero Ximénez, primer Chusticia d'Aragón u a o marqués de Tosos.

O cautivo de vit en Ailés ye conoixiu dende primerías d'o sieglo XX, encara que a primera referencia documentada ye d'un plan de parcelas de l'anyo 1940, chustament en o mesmo puesto a on se troba o vinyal mas antigo. 

 Redolada 
A finca, situada en l'antigo despoblau d'Ailés, se troba en a cuenca hidrografica d'Ebro y mas concretament en a subcuenca d'o río Uerva, que la trescruza de Sud ta Norte. En os suyos terrenos son predominants as calsineras, os salagons y os conglomeraus. A presencia de carbonato calcico tamién i ye important.

 Clima 
Ista zona tien un clima mediterranio continental u templau fredo continental, con plevidas meyas anyals que no son guaire abundants, entre 350 y 550 mm, estando o verano a estación mas seca y concentrando-se as mayors precipitacions en primavera y agüerro. As temperaturas meyas oscilan entre os 13° y 15°C, estando sinyalera l'amplitut termica tanto anyal como diaria, con cheladas frecuents. Manimenos as meyas mensuals no gosan baixar d'os 6°.

 Demarcación cheografica 
A Denominación d'Orichen Ailés comprende os vinyals de cuantas parcelas situadas en o termin municipal de Mezalocha con una superficie total de 46 hectarias. Pliego de condiciones de la DOP "Ayles"

 Caracteristicas 
Ugas
As variedaz d'uga autorizadas pa la producción d'iste vin son:

 Tintas: garnacha tinta, merlot, tempranillo y cabernet sauvignon.

 Producción y comercialización 
 Bodegas 
Nomás una bodega fa parti d'a Denominación d'Orichen:
 Abrera S.A. (Mezalocha)

Referencias

 Vinclos externos 
  Pachina web oficial d'a D.O.P. Ailés.
  DOP Ailés

Ailés
Categoría:Mezalocha
Ailés